## 

I Bekendtgørelse om ændring af bekendtgørelse om deltagelse i en alkolåsordning.

**§ 1**

I bekendtgørelse nr. 280 af 23. marts 2015 om deltagelse i en alkolåsordning foretages følgende ændringer:

1. *Indledningen* affattes således:

»I medfør af § 60 e, stk. 2-5, og § 132 a, stk. 4-5, 10 og 11, i færdselsloven, jf. lovbekendtgørelse nr. 38 af 5. januar 2017, som ændret ved lov nr. 695 af 8. juni 2017 og senest ved lov nr. 732 af 8. juni 2018, fastsættes:«

1. *§ 7, stk. 1 og 2,* affattes således:

**»§ 7.**Sager efter §§ 1 og 6 behandles af politidirektøren i Midt- og Vestjyllands Politi.

*Stk. 2.* Politiets opgaver efter § 2 varetages af politidirektøren i Midt- og Vestjyllands Politi.«

**§ 2**

*Stk. 1.* Bekendtgørelsen træder i kraft den 1. september 2018.

*Stk. 2.* Sager efter §§ 1 og 6 og politiets opgaver efter § 2 kan fortsat behandles og varetages af politidirektøren i Københavns Vestegns Politi indtil den 1. maj 2019, hvis sagen eller opgaven vedrører Københavns politikreds, Københavns Vestegns politikreds, Nordsjællands politikreds, Midt- og Vestsjællands politikreds, Sydsjællands og Lolland-Falsters politikreds eller Bornholms politikreds.